После формирања партизанске бригаде „Симон Грегорчич“, Туршич је именован за њеног комесара. Ова бригада је, заједно са бригадом „Иван Градник“, у време Пете непријатељске офанзиве против НОВЈ, извршила поход на Бенешку Словенију, и тамо наишла на јаке непријатељске снаге. У тешким борбама, бригада је претрпела губитке. Туршич је успео да покупи преостале борце и да их изведе из непријатељског обруча и пребаци преко Соче.